CELEX: 32014R0154
Language: fi
Date: 2014-02-19 00:00:00
Title: Komission täytäntöönpanoasetus (EU) N:o 154/2014, annettu 19 päivänä helmikuuta 2014 , täytäntöönpanoasetuksen (EU) N:o 540/2011 muuttamisesta tehoaineen teepuu-uute hyväksymisedellytysten osalta  ETA:n kannalta merkityksellinen teksti

20.2.2014   
            
            
               FI
            
            
               Euroopan unionin virallinen lehti
            
            
               L 50/7
            
         
      KOMISSION TÄYTÄNTÖÖNPANOASETUS (EU) N:o 154/2014,
   annettu 19 päivänä helmikuuta 2014,
   täytäntöönpanoasetuksen (EU) N:o 540/2011 muuttamisesta tehoaineen teepuu-uute hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY (1) kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 ja erityisesti sen 13 artiklan 2 kohdan c alakohdan ja 78 artiklan 2 kohdan,
   sekä katsoo seuraavaa:
   
               (1)
            
            
               Tehoaine teepuu-uute sisällytettiin neuvoston direktiivin 91/414/ETY (2) liitteeseen I komission direktiivillä 2008/127/EY (3) komission asetuksen (EY) N:o 2229/2004 (4) 24 b artiklassa säädetyn menettelyn mukaisesti. Sen jälkeen kun direktiivi 91/414/ETY korvattiin asetuksella (EY) N:o 1107/2009, tätä ainetta pidetään kyseisen asetuksen mukaisesti hyväksyttynä, ja se sisältyy komission täytäntöönpanoasetuksen (EU) N:o 540/2011 (5) liitteessä olevaan A osaan.
            
         
               (2)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi asetuksen (EY) N:o 2229/2004 25 a artiklan mukaisesti komissiolle 16 päivänä joulukuuta 2011 lausuntonsa teepuu-uutetta koskevasta tarkastelukertomusluonnoksesta (6). Elintarviketurvallisuusviranomainen toimitti teepuu-uutetta koskevan lausuntonsa ilmoittajalle. Komissio pyysi sitä esittämään huomautuksensa teepuu-uutetta koskevasta tarkastelukertomusluonnoksesta. Jäsenvaltiot ja komissio tarkastelivat tarkastelukertomusluonnosta ja elintarviketurvallisuusviranomaisen lausuntoa elintarvikeketjua ja eläinten terveyttä käsittelevässä pysyvässä komiteassa, ja teepuu-uutetta koskeva komission tarkastelukertomus saatiin valmiiksi 13 päivänä joulukuuta 2013.
            
         
               (3)
            
            
               Vahvistetaan, että tehoaine teepuu-uute katsotaan hyväksytyksi asetuksen (EY) N:o 1107/2009 nojalla.
            
         
               (4)
            
            
               Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen hyväksymisedellytyksiä on tarpeen muuttaa. Erityisesti on aiheellista edellyttää lisää vahvistavia tietoja.
            
         
               (5)
            
            
               Sen vuoksi täytäntöönpanoasetuksen (EU) N:o 540/2011 liitettä olisi muutettava.
            
         
               (6)
            
            
               Jäsenvaltioille olisi annettava aikaa teepuu-uutetta sisältävien kasvinsuojeluaineiden lupien muuttamiseen tai peruuttamiseen.
            
         
               (7)
            
            
               Jos jäsenvaltiot myöntävät teepuu-uutetta sisältäville kasvinsuojeluaineille siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 18 kuukauden kuluttua tämän asetuksen voimaantulosta.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liitteessä oleva A osa tämän asetuksen liitteen mukaisesti.
   2 artikla
   Siirtymätoimenpiteet
   Jäsenvaltioiden on asetuksen (EY) N:o 1107/2009 mukaisesti tarvittaessa muutettava tai peruutettava teepuu-uutetta tehoaineena sisältävien kasvinsuojeluaineiden voimassa olevat luvat viimeistään 12 päivänä syyskuuta 2014.
   3 artikla
   Siirtymäaika
   Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 12 päivänä syyskuuta 2015.
   4 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä helmikuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EUVL L 309, 24.11.2009, s. 1.
   
      (2)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).
   
      (3)  Komission direktiivi 2008/127/EY, annettu 18 päivänä joulukuuta 2008, neuvoston direktiivin 91/414/ETY muuttamisesta useiden tehoaineiden sisällyttämiseksi siihen (EUVL L 344, 20.12.2008, s. 89).
   
      (4)  Komission asetus (EY) N:o 2229/2004, annettu 3 päivänä joulukuuta 2004, neuvoston direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista lisäsäännöistä (EUVL L 379, 24.12.2004, s. 13).
   
      (5)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
   
      (6)  Conclusion on the peer review of the pesticide risk assessment of the active substance extract from tea tree, EFSA Journal 2012; 10(2):2542. Saatavilla osoitteessa www.efsa.europa.eu/efsajournal.htm
   
      LIITE
      Korvataan täytäntöönpanoasetuksen (EU) N:o 540/2011 liitteessä olevan A osan teepuu-uutetta koskeva rivi 228 seuraavasti:
      
         
                     Numero
                  
                  
                     Nimi, tunnistenumerot
                  
                  
                     IUPAC-nimi
                  
                  
                     Puhtaus (1)
                     
                  
                  
                     Hyväksymispäivä
                  
                  
                     Hyväksynnän päättymispäivä
                  
                  
                     Erityiset säännökset
                  
               
                     ”228
                  
                  
                     Teepuu-uute
                     CAS-numero: Teepuuöljy 68647-73-4
                     Tärkeimmät ainesosat:
                     
                                  
                              
                              
                                 terpinen-4-oli 562-74-3
                              
                           
                                  
                              
                              
                                 γ-terpineeni 99-85-4
                              
                           
                                  
                              
                              
                                 α-terpineeni 99-86-5
                              
                           
                                  
                              
                              
                                 1,8-sineoli 470-82-6
                              
                           CIPAC-numero: 914
                  
                  
                     Teepuuöljy on monimutkainen kemiallisten aineiden seos.
                  
                  
                     
                                  
                              
                              
                                 Tärkeimmät ainesosat:
                                 
                                              
                                          
                                          
                                             terpinen-4-oli ≥ 300 g/kg
                                          
                                       
                                              
                                          
                                          
                                             γ-terpineeni ≥ 100 g/kg
                                          
                                       
                                              
                                          
                                          
                                             α-terpineeni ≥ 50 g/kg
                                          
                                       
                                              
                                          
                                          
                                             1,8-sineoli ≥ 1 g/kg
                                          
                                       
                           
                                  
                              
                              
                                 Merkityksellinen epäpuhtaus:
                                 Metyylieugenoli: enintään 1 g/kg teknisestä materiaalista
                              
                           
                  
                     1. syyskuuta 2009
                  
                  
                     31. elokuuta 2019
                  
                  
                     A   OSA
                     Lupa voidaan myöntää ainoastaan käyttöön sienitautien torjunta-aineena kasvihuoneissa.
                     B   OSA
                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 13. joulukuuta 2013 hyväksytyn teepuu-uutetta koskevan tarkastelukertomuksen (SANCO/2609/2008 lopullinen) päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota
                     
                                 —
                              
                              
                                 käyttäjien ja työntekijöiden suojeluun ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö,
                              
                           
                                 —
                              
                              
                                 pohjaveden suojeluun, kun ainetta käytetään alueilla, joilla on herkkä maaperä ja/tai epäsuotuisat ilmasto-olot,
                              
                           
                                 —
                              
                              
                                 pintavesien ja vesieliöiden suojeluun,
                              
                           
                                 —
                              
                              
                                 mehiläisten, muiden kuin torjuttavien niveljalkaisten, kastematojen ja muiden kuin torjuttavien mikro- ja makro-organismien suojeluun.
                              
                           Käyttöehtoihin on tarvittaessa sisällyttävä riskinhallintatoimenpiteitä.
                     Ilmoittajan on toimitettava vahvistavat tiedot seuraavista:
                     
                                 a)
                              
                              
                                 kasvien metabolia ja kuluttajien altistuminen;
                              
                           
                                 b)
                              
                              
                                 uutteeseen sisältyvien yhdisteiden myrkyllisyys ja muiden epäpuhtauksien kuin metyylieugenolin merkittävyys;
                              
                           
                                 c)
                              
                              
                                 pohjavesien altistuminen suhteellisen heikosti imeytyville uutteen sisältämille ainesosille sekä mahdollisille maaperän muuttumistuotteille;
                              
                           
                                 d)
                              
                              
                                 vaikutukset biologisiin jätevedenkäsittelymenetelmiin.
                              
                           Ilmoittajan on toimitettava nämä tiedot komissiolle, jäsenvaltioille ja elintarviketurvallisuusviranomaiselle viimeistään 30. huhtikuuta 2016.”
                  
               
      
         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.